ZBIRANJE PODATKOV

**1. naloga**: Na črte zapišite ustrezne besede glede na vsebino teksta.

Za raziskavo o gibalnih sposobnostih dijakov so na šoli pri športni vzgoji zbrali ustrezne \_\_\_\_\_\_\_\_\_\_ (podatke/predmete).

**2. naloga**: V spodnji tabeli pred številko, ki predstavlja način zbiranja podatkov, zapišite ustrezno črko, ki predstavlja ustrezno statistično spremenljivko.

|  |  |  |  |  |
| --- | --- | --- | --- | --- |
| xxxxxx | Številka | Način zbiranja podatkov | Črka | Statistične spremenljivke |
|  | 1 | Opazovanje | A | Število dvigov trupa |
|  | 2 | Merjenje | B | Čas teka na 60 m |
|  | 3 | Štetje | C | Spol |
|  | 4 | Opazovanje | D | Dolžina skoka v daljino |
|  | 5 | Merjenje | E | Telesna drža |

Poleg zbiranja podatkov z merjenjem, štetjem in opazovanjem v statistiki uporabljamo tudi \_\_\_\_\_\_\_\_\_\_\_\_\_\_\_\_\_ (anketiranje/kuhanje).

Anketiranje je zbiranje podatkov z \_\_\_\_\_\_\_\_\_\_\_\_\_\_\_ (izpraševanjem/pregledovanjem) ljudi. Poznamo osebno, telefonsko in \_\_\_\_\_\_\_\_\_\_\_\_\_\_\_ (spletno/prijetno) anketiranje. Anketiranje izvedemo s pripravljenimi \_\_\_\_\_\_\_\_\_\_\_\_\_\_ (anketnimi/sodobnimi) vprašalniki.

Potem, ko so na šoli zbrali podatke, so jih uredili v \_\_\_\_\_\_\_\_\_\_\_ (redovalnico/preglednico). \_\_\_\_\_\_\_\_\_\_ (Neznane/Številske) podatke so vnesli številčno, \_\_\_\_\_\_\_\_\_\_\_\_\_\_\_\_ (opisne/znane) pa z besedo.

Pri vnašanju podatkov v preglednico lahko pride do različnih \_\_\_\_\_\_\_\_\_\_\_ (napak/šal): podatek napačno natipkamo, storimo napako že pri zbiranju ali pa podatka sploh ne uspemo zbrati. Da bi bilo napak v preglednici čim manj ali nič, je treba podatke \_\_\_\_\_\_\_\_\_\_\_ (prepisati/pregledati), dopolniti manjkajoče podatke in preveriti tipkarske napake. Ta postopek imenujemo -\_\_\_\_\_\_\_\_\_\_\_ (bogatenje/čiščenje) podatkov.

**3. naloga**: Na šoli so podatke uredili v preglednico. Spodaj je videti le del te preglednice. Ali so vsi podatki v redu? Odebelite podatke, ki niso prav zapisani v spodnji tabeli

|  |  |  |  |  |  |
| --- | --- | --- | --- | --- | --- |
| Dijak | Spol | Dvig telesa | Skok v daljino (m) | Tek 60 m(sek) | Telesna drža |
| 1 | Fant | 5 | 2,23 | -7,81 | Odlična |
| 2 | F | 5 | 2,28 | 7,62 | Dobra |
| 3 | Dekle | 3 |  | 12,32 | Slaba |
| 4 | Fant | 50 | 2,12 | 8,25 | Odlična |

Opisne podatke bi lahko tudi \_\_\_\_\_\_\_\_\_\_ (kodirali/klasificirali), kar pomeni, da vsaki vrednosti priredimo številsko vrednost, ki vrednosti opisne spremenljivke le loči med seboj, števila pa nimajo pomena (npr. moški - 0, ženska - 1).

**4. naloga**: V spodnji tabeli smo vrednostima priredili številske vrednosti, in sicer:

1. Fant - 0,

2. Dekle - 1.

Vaša naloga je, da v stolpcu Spol spremenite še ostali dve vrednosti, da bosta imeli številske vrednosti.

|  |  |  |  |  |  |
| --- | --- | --- | --- | --- | --- |
| Dijak | Spol | Dvig telesa | Skok v daljino (m) | Tek 60 m(sek) | Telesna drža |
| 1 | 0 | 57 | 2,23 | -7,81 | Odlična |
| 2 | Fant | 63 | 2,28 | 7,62 | Dobra |
| 3 | 1 | 35 |  | 12,32 | Slaba |
| 4 | Fant | 351 | 2,12 | 8,25 | Odlična |